Държавен вестник, бр. 75, 2008 г., стр. 69

Б Р О Й  75
Д Ъ Р Ж А В Е Н   В Е С Т Н И К
С Т Р .  69
7. да сверява печатите със слепките и
пломбите;
8. да проверява знае ли часовият сигналите
(пропуска и отзива), определени за свръзка с
караулното помещение;
9. да докладва на началника на караула (след
завръщането на всяка смяна) за извършената
смяна и състоянието на постовете.
Чл. 365. (1) При всяка смяна на часовите и
при отваряне на хранилище (обект) разводачът
носи слепките (отпечатъците от пломбите) като
сверява печата и заедно с пристигналото за
отваряне лице оглежда хранилището (обекта).
Когато съгласно таблицата за постовете часо-
вият трябва да остане на поста, разводачът му
напомня особените задължения.
(2) При отворено хранилище (обект) разво-
дачът предава на застъпващия на пост кой е
отворил хранилището (обекта) или кой е допус-
нат до местостоянката за машини.
(3) След затваряне на хранилището (обек-
та) разводачът е длъжен да отиде на поста със
слепките от печатите (отпечатъците от плом-
бите) и лично да провери в присъствието на
часовия и лицето, което сдава хранилището
(обекта) под охрана, печатите (пломбите) и
състоянието на прозорците, решетките, врати-
те, стените. При приемане под охрана на бойна
техника на местостоянките да провери броя на
машините, самолетите, оръдията, а когато вър-
ху тях има печати (пломби), да ги свери с на-
личните слепки (отпечатъци).
Чл. 366. (1) В случай на тежко заболяване
(тежко раняване) или смърт на началника на
караула и на неговия помощник задълженията
на началника на караула временно се възлагат
на най-старшия по звание, а при равни звания—
на първия разводач, който докладва на опера-
тивния дежурен (дежурния по поделение).
(2) Когато в състава на караула не се пред-
вижда помощник-началник на караула, разво-
дачът изпълнява неговите задължения.
Раздел IV
Часови
Чл. 367. Часовият отговаря за охраната и
отбраната на поверения му пост (обект). Той е
неприкосновено лице. Неприкосновеността му
се заключава във:
1. специалната защита на неговите права и
лично достойнство, произтичащи от закона;
2. задължението на всички лица безпреко-
словно да изпълняват предупрежденията на ча-
совия, определени от неговата служба;
3. предоставените му права да употреби оръ-
жие в случаите, посочени в този устав;
4. подчинението му на строго определени лица.
Чл. 368. Часовият е подчинен на началника
на караула, на помощник-началника на карау-
ла и на своя разводач и може да бъде сменен
(снет) от тях.
Чл. 369. (1) При застъпване на пост кара-
улният е длъжен в присъствието на разводача
(началника на караула или неговия помощ-
ник) и сменявания часови лично да прегледа
и провери наличието и изправността на печа-
тите (пломбите) и на всичко, което трябва да
приеме под охрана, съгласно таблицата за пос-
товете.
(2) Когато началникът на караула, неговият
помощник и разводачът загинат или нямат
физическа възможност да изпълняват своите
задължения, часовият може да бъде сменен от
оперативния дежурен (дежурния по поделение).
Чл. 370. Часовият е длъжен:
1. да охранява и отбранява бдително своя
пост;
2. да изпълнява службата, да не отклонява
вниманието си от поста, да не оставя и да не
дава оръжието си на никого, включително и на
лицата, на които той е подчинен;
3. да се движи по посочения маршрут, като
внимателно наблюдава подстъпите към поста
и оградите;
4. да следи за изправността на средствата за
свръзка и сигнализация;
5. да не напуска поста, докато не бъде сме-
нен, дори ако животът му е в опасност (само-
волното напускане на поста е военно престъп-
ление);
6. да носи оръжието в готовност за стрелба и
по определените в този устав правила;
7. да не допуска никого до поста по-близо
от разстоянието, посочено в таблицата за пос-
товете и обозначено на местността, освен на-
чалника на караула, помощник-началника на
караула, своя разводач и лицата, които ги
придружават;
8. да знае маршрутите и графика за движе-
нието на транспортните средства на караула
(патрула), техните опознавателни знаци и сиг-
нали (пропуск и отзив);
9. да отдава чест по определените в този ус-
тав правила;
10. да умее да използва намиращите се на
поста средства за гасене на пожар;
11. да извиква началника на караула при
откриване на неизправност по оградите или
охранявания обект и при нарушения на реда
близо до своя или съседния пост.
Чл. 371. (1) Часовият на пост държи оръжи-
ето с поставен нож (щик), а автомата със сгъ-
ваем приклад—без нож (щик), в положение “за
стрелба—стоешком” (приложение № 31); на
вътрешните постове автоматите с дървен
приклад трябва да се държат в положение на
ремък, със сгъваем приклад—на гърди, а сум-
ката с пълнителите (патроните) трябва да бъде
закопчана.
(2) При гасене на пожар или при борба със
стихийно бедствие на часовия се разрешава да
държи оръжието си в положение през рамо.